ועדת הכלכלה, כנסת 25, פרוטוקול מספר 38, 2023-02-27 00:00

דוד ביטן: בוקר טוב לכולם

דוד ביטן:  אני פותח את ישיבת ועדת הכלכלה

דוד ביטן:  אנחנו מקיימים ישיבת מעקב על נושא התקציב, החלת הרפורמה שלא תהיה רק בהצהרות

דוד ביטן:  דיברו איתי בוקר מהאוצר – גם השרה דיברה איתי אתמול – והוא הסכים להקצות 360 מיליון ואתם 140 מיליון

דוד ביטן:  כך אמר לי היום על ידי האוצר

איליה כץ: 360 מיליון

דוד ביטן: ומה עם ה-140 מיליון? גם אתם צריכים לתת משהו, עם כל הכבוד, משרד התחבורה

איליה כץ: אני אסביר את התהליך

דוד ביטן: יש 360 ועוד 140?     

איליה כץ: אני אסביר מה יש

דוד ביטן: קודם כל, כמה זה עולה לפי מה שאמר השרה? היא הוסיפה את הנושא של הנשים

דוד ביטן:  רציתי שכולם יהיו בגיל 67

דוד ביטן:  היא הציבה שהנשים יהיו בגיל 62, וזה העלה את הסכום

דוד ביטן:  תכף נפתור את הבעיה

דוד ביטן:  זו בעיה ראשונה

דוד ביטן:  בעיה שנייה שביקשנו לבדוק היא לאפשר לנכים על כיסא גלגלים בלבד – לא כל נכה – לנסוע בחינם ברכבת בהיעדר חלופה אחרת

דוד ביטן:  אוטובוסים בנסיעה בין-עירונית עדיין לא מונגשים

דוד ביטן:  ברגע שיהיו מונגשים, לא

דוד ביטן:  אני לא יודע מה העלות של זה, זה לא היה בחשבון של ה-740 שאמרתם לי

דוד ביטן:  אני חושב שהביטוח הלאומי יכול לתת כאן את הכסף הזה

דוד ביטן:  זאת דעתי

דוד ביטן:  אני לא יודע כמה זה שווה בכסף אבל זה לא הרבה, נכון?     

איליה כץ: אני מניח שלא הרבה

דוד ביטן: אני מאמין שהביטוח הלאומי, בגלל שכאן מדובר בנכים שנעים בכיסא גלגלים, בהיעדר הנגשה, הביטוח הלאומי בינתיים יממן את זה

דוד ביטן:  ברגע שהאוטובוסים יהיו מונגשים, לא יצטרכו לממן את זה

דוד ביטן:  זה לא יהיה לא על משרד האוצר ולא על משרד התחבורה אלא על ביטוח לאומי

דוד ביטן:  צריך לפות אליהם בעניין הזה

דוד ביטן:  לדעתי הם יסכימו

דוד ביטן:  אני לא רואה כאן בעיה שהם לא יסכימו

רן שדמי: אני לא יודע לגבי בעלי המוגבלויות

דוד ביטן: תבדקו

דוד ביטן:  זה לא צריך להיות בשמיים

איליה כץ: נבדוק את זה

איליה כץ:  לגבי הסכומים שהוקצו, למעשה הגדלת תקציב הסובסידיה

איליה כץ:  בשנים קודמות, עד תקציב 2022-2021 כל השנים הקודמות - - -     

דוד ביטן: הרפורמה הקודמת היא כבר בתקציב, נכון?     

איליה כץ: כל שנה התקציב היה גדל בסדר גודל של 250-200 מיליון שקלים בשנה לטובת סובסידיה

איליה כץ:  מה זה אומר סובסידיה? עם הכסף הזה היה אפשר לעשות תוספות שירות, להגדיל שירות באשכולות נוספים, מכרזים חדשים וגם לשנות תעריפים

איליה כץ:  זה תקציב הסובסידיה

איליה כץ:  בשנתך 2024-2023, בעקבות הדיון שהיה ביום חמישי והסתיים ביום שישי בצוהריים, התכנסו שר האוצר, ראש הממשלה ושרת התחבורה וסיכמו על תוספת, לא של 250-200 מיליון שקלים כמדי שנה אלא על תוספת של 680 מיליון שקלים כאשר התוספת הזאת מיועדת עבור הרפורמה ועבור העלאת שכר נהגים

דוד ביטן: עם שכר נהגים יש לכם הסכם, לא התחייבתם לזה?     

איליה כץ: כרגע יש הסכם מול הנהגים עד ה-1 במאי 2023, הסכם שלמעשה העניק מענקים חד פעמיים בתקופת גישור

איליה כץ:  בשנת 2022-2021 היינו בממשלת מעבר ואסור היה חוקית להתחייב לשום דבר

דוד ביטן: אני יודע שהשרה לא מוכנה לפגוע בהסכם עם הנהגים

איליה כץ: אין הסכם מול הנהגים

איליה כץ:  אסור בממשלת מעבר לחתום הסכם עם נהגים

איליה כץ:  יש רצון להמשיך את מה שהיה ב-2022-2021

איליה כץ:  יש הסכם מול המפעילים

איליה כץ:  למדינת ישראל אין שום הסכם מול הנהגים עצמם

איליה כץ:  נתנו למפעילים כסף חד פעמי והמפעילים החליטו להשתמש בו לטובת תוספות שכר לנהגים

איליה כץ:  מה יקרה מכאן ואילך, זה שיקול דעת מלא של הממשלה הנוכחית

דוד ביטן: בוא נסכם

דוד ביטן:  360 מיליון שקלים יש לנו

דוד ביטן:  140 מיליון שקלים ייתן המשרד ולא מעניין אותי מהיכן

דוד ביטן:  תשבו עם האוצר

דוד ביטן:  כל צד יוסיף עוד 40 מיליון

דוד ביטן:  הם יעשו 400 ואתם תעשו 180

דוד ביטן:  תפנו לביטוח לאומי לגבי כיסאות הגלגלים ותשנו את הרפורמה במובן הזה שזה יתאים לסכומים האלה

דוד ביטן:  זאת אומרת, לגבי הגיל ההתחלתי, לדעתי לנשים, גיל 62 – עכשיו זה משתנה מבחינת מועד הפרישה, כל שנה זה משתנה – תתאימו לפי זה

דוד ביטן:  גברים יישארו עם גיל 67 וגיל הנשים ישתנה לפי זה

דוד ביטן:  זה יוריד את הסכומים

אבנר פלור: גם נשים גיל 67?     

דוד ביטן: לא

דוד ביטן:  תשבו ותראו

דוד ביטן:  אם צריך גיל 65, יהיה גיל 65

דוד ביטן:  ניתן בשורה לעם ישראל כי הנושא הזה טוב גם ליוקר המחייה ונותן גם לפריפריה, לעניין ולמבוגרים אפשרות לנסוע בחינם

דוד ביטן:  זו בשורה גדולה מאוד שאף פעם לא הייתה

דוד ביטן:  קצת הייתה בממשלה הקודמת אבל אנחנו בממשלה הזאת משפרים אותה

דוד ביטן:    מתי אתם חושבים שאפשר לסכם? מחר ב-12:00 זה טוב?     

איליה כץ: כדי להגדיל את התקציב, אנחנו צריכים מקורות

איליה כץ:  כל המקורות חולקו

דוד ביטן: 40 מיליון הם לא בעיה

דוד ביטן:  כל צד ייתן קווצ'

דוד ביטן:  אנחנו ניתן קווצ' ברפורמה כדי לצמצם משהו קטן על מנת שנסתדר בתקציב

דוד ביטן:  אני מודע לזה שתקציב הוא גם חלק

דוד ביטן:  אתם תוסיפו 40, הם יוסיפו 40

דוד ביטן:  גם אתם צריכים לתת משהו מהמיליארדים שיש לכם

דוד ביטן:  אמרתי את זה גם שלרה

אבנר פלור: אי אפשר לקחת ככה

דוד ביטן: אפשר, אפשר לקחת

דוד ביטן:  הכול בסדר

דוד ביטן:  גם המשרד צריך לתת משהו ולא רק האוצר

דוד ביטן:  לא רק הצהרות

דוד ביטן:  צריך לתת משהו

אבנר פלור: אנחנו מבחינתנו צריכים עוד שבוע מכיוון שאנחנו צריכים לבדוק מה התוכנית בשל התקציב שאושר

דוד ביטן: בסדר

דוד ביטן:  שבוע

דוד ביטן:  רציתי שניתן היום בשורה לציבור אבל גם שבוע זה טוב

אליהו ברוכי: כבוד היושב ראש, שלום

אליהו ברוכי:  שני דברים

אליהו ברוכי:  ביקשתי בפעם שעברה לדעת בתוך ה-740 מיליון שקלים, איך זה מתחלק - הנקודות שהעליתם ברפורמה - לצעירים, אזרחים ותיקים

דוד ביטן: מה זה משנה? העיקר שיהיה

אליהו ברוכי: אני רוצה לדעת

אליהו ברוכי:  אפשר?     

דוד ביטן: כן, אבל למה אתה צריך את זה

אליהו ברוכי: אני רוצה ללמוד את זה

דוד ביטן: לצורך לימוד? בסדר

אליהו ברוכי: בפעם הקודמת עלה כאן נושא של שני ילדים מתחת לגיל חמש

אליהו ברוכי:  היום ההוראה היא ילד אחד מתחת לגיל חמש אבל כולנו יודעים מה קורה כשיש שניים, אז משאילים אותו לנוסע ליד

אליהו ברוכי:  האם אפשר לתקן את התקנה הזאת כדי שכל מי שעולה עם ההורים והוא מתחת לגיל חמש לא צריך לשלם?     

דוד ביטן: תדע לך שזה יבוא במחיר אחר

דוד ביטן:  השינויים ברפורמה עולים 740 מיליון שקלים

דוד ביטן:  נכון לעכשיו יש לנו בערך חצי מיליארד

דוד ביטן:  ביקשתי מהם שכל אחד יוסיף 40 מיליון, כך שאנחנו ב-580

דוד ביטן:  אנחנו צריכים לעשות איזשהו שינוי

דוד ביטן:  אנחנו יודעים היכן צריך להיות השינוי

דוד ביטן:  אם אתה מוסיף דברים, זה יבוא על חשבון משהו אחד

דוד ביטן:  שים לב

אליהו ברוכי: אני רוצה לומר משהו אחד

אליהו ברוכי:  משפחה שעולה עם שני ילדים מתחת לגיל חמש, מה קורה היום? מחפשים נוסע ליד אומרים לו שייקח את הילד ויעלה איתו

דוד ביטן: ילד אחד פטור והילד השני לא

רן שדמי: בסוף זה ענין בטיחותי

רן שדמי:  אנחנו חושבים שילד קטן צריך להגיע עם מלווה, עם הורה או עם אח גדול מעל גיל מסוים שהוא יהיה המלווה שלו ולא שמורה תבוא עם כיתה וכולם ייסעו בחינם

דוד ביטן: תבדקו את זה

דוד ביטן:  אם אין בזה עלות, לא תהיה בעיה

דוד ביטן:  עם זה גורם לעלות, אנחנו בבעיה

רן שדמי: זה מבטיח שיש מישהו שמלווה את הילד הקטן, נוסע איתו, יושב לידו

אליהו ברוכי: ואם יש שני ילדים קטנים, מה קורה

רן שדמי: ואם יש שלושה, ואם יש ארבעה? אני מאוד מאמין בזה שילדים קטנים נוסעים בתחבורה ציבורית, שיהיה מישהו שמלווה אותם

אליהו ברוכי: שניים ושלושה, אפשר? חמישה לא אבל שניים ושלושה

אליהו ברוכי:  אנחנו חיים את המציאות

אליהו ברוכי:  מגיע זוג הורים עם שני ילדים

דוד ביטן: כל אחד לוקח ילד אחד

אליהו ברוכי: לא נותנים

דוד ביטן: מאיפה הנהג יודע? היא עולה עם ילד והוא עולה עם ילד

דוד ביטן:  אתה עולה עם ילד וההורה השני עם ילד

דוד ביטן:  תבדקו את זה

דוד ביטן:  אם זה לא נותן עלות או משהו מיוחד, תעשו את זה

דוד ביטן:  זה לא סיפור כזה גדול

דוד ביטן:      עוד שבוע זה בסדר? אגף התקציבים?     

איליה כץ: אנחנו נתיישר עם משרד התחבורה

דוד ביטן: תדברו עם ביטוח לאומי ולישיבה הבאה תזמיני גם את הביטוח הלאומי

דוד ביטן:  אני רוצה לסגור את הנושא הזה

דוד ביטן:  נושא של כיסא גלגלים, העלות היא עלות שביטוח לאומי יכול לממן אותה

דוד ביטן:  לא יקרה להם כלום

דוד ביטן:  הם ייתנו קצת כסף לדברים שהם מחויבים להם על פי דין

טל בן ארי: אני אשמח להתייחס לסיפור של הנחה לכיסאות גלגלים

דוד ביטן: אוקיי, אבל אנחנו רוצים לתת

טל בן ארי: אני רוצה להתייחס לזה דווקא כמי שמתניידת גם וגם

טל בן ארי:  יש אנשם שמתניידים בהליכונים ובקביים, שגם להם הסיפור של אוטובוס בין-עירוני נגיש שכרגע אין בישראל הוא בעיה

טל בן ארי:  לכן צריך לחשוב לא להתייחס רק לכיסאות גלגלים כי זה לא פותר לרוב האוכלוסייה את הבעיה

דוד ביטן: כיסא גלגלים זה משהו מיוחד שהביטוח הלאומי מכיר בו

דוד ביטן:  אנחנו לא יכולים עכשיו להתפרס

דוד ביטן:  זה לא היה ברפורמה אלא זאת תוספת שאנחנו הוספנו בהסכמת משרדי הממשלה

דוד ביטן:  נכון שזה לא נותן מענה לכל הדברים

דוד ביטן:  כאן מדובר על תוספת שקשורה במצב שאין אוטובוסים מונגשים

דוד ביטן:  ברגע שיהיו אוטובוסים מונגשים, זה לא יהיה

דוד ביטן:  אם זה לא עלות גבוהה, אולי נשאיר את זה גם בלי קשר למונגש, שמי שיש לו כיסא גלגלים יקבל בחינם

דוד ביטן:  יש בזה משהו

דוד ביטן:  נראה

דוד ביטן:  תבדקו את זה עם הביטוח הלאומי

דוד ביטן:      תודה רבה לכולם

דוד ביטן:  ניפגש בעוד שבוע